b'\n_START_ARTICLE_\nGowan sulttaanikunta\n_START_PARAGRAPH_\nGowan sulttaanikunta eli Makassarin sulttaanikunta oli Sulawesin saaren etel\xc3\xa4osassa sijainnut kuningaskunta. Sen hallitsijat k\xc3\xa4\xc3\xa4ntyiv\xc3\xa4t islamiin vuonna 1605.  Kun portugalilaiset saapuivat ensimm\xc3\xa4isin\xc3\xa4 eurooppalaisina Sulawesille vuonna 1511, Makassarissa k\xc3\xa4ytiin jo kansainv\xc3\xa4list\xc3\xa4 kauppaa arabien, intialaisten, jaavalaisten, kiinalaisten, siamilaisten ja malajien v\xc3\xa4lill\xc3\xa4. Makassar oli saaren merkitt\xc3\xa4vin satamakaupunki, jossa k\xc3\xa4ytiin kauppaa tekstiileill\xc3\xa4, metallituotteilla ja mausteilla. Hollantilaiset saapuivat 1600-luvulla Sulawesille ja valloittivat Gowan.'